Efter der i en lille måneds tid har været lukket af for publikum ved det store akavarium og de omkringliggende udstillinger i Nordsøen Oceanarium, bliver der nu genåbnet. Oceanariet genåbner området i forbindelse med, at man skyder påskeaktiviteterne i gang lørdag den 31. marts. Her er hovedtemaet "Havpattedyr". Oceanariet lukkede af sikkerhedsmæssige årsager af for publikum i en del af bygningen, fordi man den 7. marts opdagede, at der var kommet en tre meter lang revne i ruden på Oceanariets kæmpestore akvarium. Og få dage senere opdagede man en lille revne på 30 centimeter. Efter ekspertundersøgelser, rådgivning og møder har Oceanariet nu besluttet igen at åbne området ved det store akvarium for publikum, da man vurderer, at det ikke er risikabelt at færdes ved ruden. Den endelige konklusion på, hvorfor ruden er revnet, foreligger endnu ikke.

Opsummering:
Revner i det store akvarium i Nordsøen Oceanarium har betydet, at der har været lukket af for publikum. Men lørdag genåbnes området.